L'administració concursal ha d'estar integrada per un únic membre.
Únicament es poden designar les persones físiques o jurídiques que estiguin inscrites a la secció quarta del Registre públic concursal i que hagin declarat la seva disposició a exercir les tasques d'administrador concursal en l'àmbit de competència territorial del jutjat del concurs.
Es poden inscriure a la secció quarta del Registre públic concursal les persones físiques o jurídiques que compleixin els requisits que es determinin reglamentàriament.
Aquests requisits es poden referir a la titulació requerida, a l'experiència que cal acreditar i a la realització o superació de proves o cursos específics.
Es poden exigir requisits específics per exercir com a administrador concursal en concursos de mida mitjana i gran.
Als efectes de la designació de l'administració concursal, s'ha de distingir entre concursos de mida petita, mitjana o gran.
També cal fixar reglamentàriament les característiques que permetin definir la mida del concurs.
La designació de l'administrador concursal ha de recaure en la persona física o jurídica de la llista de la secció quarta del Registre públic concursal que correspongui per torn correlatiu i que, un cop reunides les condicions exigides als apartats anteriors, hagi manifestat, en el moment de sol·licitar la seva inscripció al registre esmentat o amb posterioritat, la voluntat d'actuar en l'àmbit de competència territorial del jutjat que ho designi.
La primera designació de la llista s'ha de fer mitjançant sorteig.
No obstant això, en els concursos de mida gran, el jutge, de manera motivada, pot designar un administrador concursal diferent del que correspongui al torn correlatiu quan consideri que el perfil de l'administrador alternatiu s'adequa millor a les característiques del concurs.
El jutge ha de motivar la seva designació atenent algun dels criteris següents: l'especialització o l'experiència prèvia acreditada en el sector d'activitat del concursat, l'experiència amb instruments financers utilitzats pel deutor per al seu finançament o amb expedients de modificació substancial de les condicions de treball o de suspensió o extinció col·lectiva de les relacions laborals.
En cas de concurs d'una entitat de crèdit, el jutge ha de nomenar l'administrador concursal d'entre els proposats pel Fons de Reestructuració Ordenada Bancària.
Igualment, ha de nomenar administradors d'entre els proposats per la Comissió Nacional del Mercat de Valors quan es tracti de concursos d'entitats subjectes respectivament a la seva supervisió o pel Consorci de Compensació d'Assegurances en el cas d'entitats asseguradores.
Com a excepció al que disposa l'apartat 1, en els concursos en què hi hagi una causa d'interès públic que així ho justifiqui, el jutge del concurs, d'ofici o a instància d'un creditor de caràcter públic pot nomenar com a segon administrador concursal una administració pública creditora o una entitat de dret públic creditora vinculada o dependent d'aquesta.
En aquest supòsit, la representació de l'administració ha de recaure sobre algun empleat públic amb titulació universitària, de graduat o llicenciat, que exerceixi les seves funcions en l'àmbit jurídic o econòmic, i el seu règim de responsabilitat és l'específic de la legislació administrativa.
En aquests casos, la representació de l'administració concursal enfront de tercers recau sobre el primer administrador concursal.
L'administració pública creditora o l'entitat vinculada a aquesta pot renunciar al nomenament.
En supòsits de concursos connexos, el jutge competent per a la tramitació d'aquests pot nomenar, en la mesura que això sigui possible, una administració concursal única, i designar auxiliars delegats.
L'administració concursal està integrada per un únic membre, que ha de complir alguna de les condicions següents:
Ser advocat en exercici amb cinc anys d'experiència professional efectiva en l'exercici de l'advocacia, que hagi acreditat formació especialitzada en dret concursal.
Ser economista, titulat mercantil o auditor de comptes amb cinc anys d'experiència professional, amb especialització demostrable en l'àmbit concursal.
També es pot designar una persona jurídica en la qual s'integri, almenys, un advocat en exercici i un economista, titulat mercantil o auditor de comptes, i que garanteixi la deguda independència i dedicació en l'exercici de les funcions d'administració concursal.
Com a excepció al que disposa l'apartat 1:
En cas de concurs d'una entitat emissora de valors o instruments derivats que es negociïn en un mercat secundari oficial, d'una entitat encarregada de regir la negociació, compensació o liquidació d'aquests valors o instruments, o d'una empresa de serveis d'inversió, es nomena administrador concursal un membre del personal tècnic de la Comissió Nacional del Mercat de Valors o una altra persona proposada per aquesta amb la qualificació del número 2n de l'apartat anterior, i a aquest efecte la Comissió Nacional del Mercat de Valors ha de comunicar al jutge la identitat d'aquesta.
En cas de concurs d'una entitat de crèdit o d'una entitat asseguradora, el jutge ha de nomenar l'administrador concursal d'entre els proposats respectivament pel Fons de Garantia de Dipòsits i el Consorci de Compensació d'Assegurances.
En cas de concursos ordinaris d'especial transcendència el jutge ha de nomenar, a més de l'administrador concursal que preveu l'apartat 1 d'aquest article, un administrador concursal creditor titular de crèdits ordinaris o amb privilegi general no garantit d'entre els que figurin en el primer terç d'import més alt.
A aquests efectes, quan el conjunt dels deutes amb els treballadors pels crèdits indicats en el paràgraf anterior estigui inclòs en el primer terç d'import més alt, el jutge pot nomenar administrador creditor la representació legal dels treballadors, si n'hi ha, que ha de designar un professional que compleixi la condició d'economista, titulat mercantil, auditor de comptes o advocat, i queda sotmès al mateix règim d'incapacitats, incompatibilitats, prohibicions, remuneració i responsabilitat que els altres membres de l'administració concursal.
El primer administrador concursal designat és el que exerceixi la representació de l'administració concursal davant de tercers en els termes que preveu aquesta Llei per als supòsits d'administració concursal única.
Quan el creditor designat sigui una Administració pública o una entitat de dret públic vinculada o dependent d'aquesta, la designació del professional pot recaure en qualsevol empleat públic amb titulació universitària, de graduat o llicenciat en àmbits pertanyents a les ciències jurídiques o econòmiques, i el seu règim de responsabilitat és l'específic de la legislació administrativa.
En els deganats dels jutjats competents hi ha d'haver una llista integrada pels professionals i les persones jurídiques que hagin posat de manifest la seva disponibilitat per a l'exercici d'aquesta funció, la seva formació en matèria concursal i, en tot cas, el seu compromís de continuïtat en la formació en aquesta matèria.
A aquest efecte, el Registre oficial d'auditors de comptes i els col·legis professionals corresponents han de presentar, el mes de desembre de cada any, per a la seva utilització des del primer dia de l'any següent, les llistes respectives de persones disponibles, incloses les persones jurídiques.
Els professionals la col·legiació dels quals no sigui obligatòria poden sol·licitar, de manera gratuïta, la inclusió en la llista en aquest mateix període justificant documentalment la formació rebuda i la disponibilitat per ser designats.
També les persones jurídiques que recull l'incís final de l'apartat 1 d'aquest article poden sol·licitar la inclusió, indicant els professionals que les integren i, llevat que ja figurin en les llistes, la seva formació i disponibilitat.
Les persones implicades poden sol·licitar la inclusió en la llista de la seva experiència com a administradors concursals o auxiliars delegats en altres concursos, així com d'altres coneixements o formació especials que puguin ser rellevants als efectes de la seva funció.
Els administradors concursals professionals els nomena el jutge procurant una distribució equitativa de designacions entre els inclosos en les llistes que hi hagi.
Pot designar, apreciant-ho raonadament, uns administradors concursals concrets quan el desenvolupament previsible del procés exigeixi una experiència o uns coneixements o formació especials, com els vinculats a assegurar la continuïtat de l'activitat empresarial o que es puguin deduir de la complexitat del concurs.
Per a concursos ordinaris ha de designar els qui acreditin la seva participació com a administradors o auxiliars delegats en altres concursos ordinaris o, almenys, tres concursos abreujats, llevat que el jutge consideri, de manera motivada, idònia la formació i l'experiència dels qui designi en atenció a les característiques concretes del concurs.
En supòsits de concursos connexos, el jutge competent per a la tramitació d'aquests pot nomenar, en la mesura que això sigui possible, una administració concursal única que designi auxiliars delegats.
Qualsevol interessat pot plantejar al deganat les queixes sobre el funcionament o els requisits de la llista oficial o altres qüestions o irregularitats de les persones inscrites amb caràcter previ al seu nomenament, d'acord amb el que preveu l'article 168 de la Llei orgànica 6/1985, d'1 de juliol, del poder judicial.
Quan el creditor designat administrador concursal sigui una Administració pública o una entitat de dret públic vinculada o que en depengui, la designació del professional pot recaure en qualsevol funcionari amb titulació de llicenciat en àrees econòmiques o jurídiques.
La intervenció d'aquests funcionaris no dóna lloc a cap retribució amb càrrec a la massa del concurs, i el seu règim de responsabilitat és l'específic de la legislació administrativa.
Quan el creditor designat administrador concursal sigui una Administració pública o una entitat de dret públic vinculada o dependent d'aquesta, la designació del professional pot recaure en qualsevol funcionari amb titulació de llicenciat en àrees econòmiques o jurídiques.
La intervenció d'aquests professionals no dóna lloc a cap retribució amb càrrec a la massa del concurs.